ບໍລິສັດ ການແພດ ຂອງອັງກິດ ພວມທົດສອບ ເຄື່ອງກວດລົມຫາຍໃຈ ເພື່ອຊອກຫາ ໂຣກມະເຮັງ ແຕ່ຫົວທີ
ຜູ້ກໍ່ຕັ້ງບໍລິສັດ ອາລສ໌ໂຕນ ທ່ານ ບີລລີ ໂບຍລ໌ ກ່າວວ່າ ການປິ່ນປົວສາມາດ ເລີ້ມຂຶ້ນໄດ້ຕັ້ງແຕ່ຫົວທີ ໂດຍຈະມີ ໂອກາດໄດ້ຮັບຄວາມສຳເລັດຫຼາຍຂຶ້ນກວ່າເກົ່າ.
ໂຣກມະເຮັງໃນທໍ່ອາຫານຈາກຮູຄໍ ທີ່ເປັນຮູຍາວລົງໄປຫາກະເພາະ ລຳໄສ້ ຊຶ່ງເປັນໂຣກ ຮ້າຍແຮງໂຣກນຶ່ງ ທີ່ໄດ້ມີລາຍງານຫຼາຍທີ່ສຸດ ຢູ່ເລື້ອຍມາ ແລະເປັນສາເຫດອັນດັບນຶ່ງ ທີ່ພາໃຫ້ເກີດການສູນເສຍຊີວິດ ໃນທົ່ວໂລກ ກໍລະນີສ່ວນໃຫຍ່ ແມ່ນມີລາຍງານ ເກີດຢູ່ໃນບັນດາປະເທດ ທີ່ກຳລັງພັດທະນາ ໂຣກ ມະເຮັງໃນທໍ່ອາຫານ ໃນຂັ້ນຕົ້ນ ໂດຍທົ່ວໄປແລ້ວຈະບໍ່ສະແດງຮ່ອງຮອຍ ຫຼື ອາການ ໃດໆເລີຍ ຫາກແຕ່ວ່າ ສານເຄມີທີ່ເປັນເຄື່ອງໝາຍ ຂອງພະຍາດນີ້ ແມ່ນມີຢູ່ໃນໂຕ ຂອງມັນ ເຖິງແມ່ນວ່າ ຈະຢູ່ໃນຂັ້ນຕົ້ນກໍຕາມ ແລະອຸປະກອນໃໝ່ ທີ່ກຳລັງຖືກທົດສອບ ຢູ່ໃນປະເທດອັງກິດ ກໍໄດ້ນຳເອົາປະໂຫຍດນີ້ ໄປໃຊ້ເພື່ອອຳນວຍໃຫ້ມີການກວດພົບ ພະຍາດດັ່ງກ່າວ ຕັ້ງແຕ່ຫົວທີ ແລະໂຣກມະເຮັງຊະນິດອື່ນໆໄດ້ ນັກຂ່າວວີໂອເອ ເຟຕ ລາພີດັສ ມີລາຍງານກ່ຽວ ກັບເລື້ອງນີ້ ຊຶ່ງໄຊຈະເລີນສຸກ ຈະນຳເອົາລາຍລະອຽດ ມາສະເໜີທ່ານ ພວກເຄື່ອງກວດ ຫຼື ເຊັນເຊີ້ ທີ່ໄດ້ປະດິດຂຶ້ນມາໃນເບື້ອງຕົ້ນ ເພື່ອກວດ ຫາວັດຖຸລະເບີດ ແລະແກັສທີ່ເປັນພິດຕ່າງໆເຫຼົ່ານັ້ນ ແມ່ນໄດ້ຖືກດັດແປງຄືນ ໃໝ່ ໃຫ້ສາມາດລະບຸສານ ເຄມີທີ່ບົ່ງບອກເຖິງໂຣກມະເຮັງ ເຄື່ອງວັດແທກລົມຫາຍໃຈທີ່ອອກມາຈາກປາກ ຫຼື breathalyzer ໄດ້ຖືກສ້າງ ຂຶ້ນມາ ໂດຍບໍລິສັດການແພດ ອາລສ໌ໂຕນ ທີ່ສາມາດກວດຫາ ແລະລະບຸສານເຄມີຫຼາຍຊະນິດ ຢູ່ໃນແກັສ ທີ່ໄຫລອອກມາ ໃນປະລິມານທີ່ໜ້ອຍຫຼາຍ ໂດຍ ທົ່ວໄປແມ່ນນຶ່ງສ່ວນຕໍ່ ພັນລ້ານ ພວກຄົນ 1500 ຄົນ ທີ່ເຂົ້າຮ່ວມໃນການທົດສອບ ທາງການແພດ ຈະໃສ່ໜ້າກາກພິ ເສດປະກອບດ້ວຍທໍ່ຕ່າງໆ ທີ່ເກັບກຳເອົາລົມຫາຍໃຈ ທຳມະດາ ເປັນເວລາ 10 ນາທີ ຜູ້ນຳພາ ໃນການທົດສອບເລື້ອງນີ້ ທ່ານນາງ ເຣີເບັກກາ ຟິຕຊ໌ແຈໂລດ໌ ກ່າວວ່າ ມັນ ເປັນວິທີການທີ່ງ່າຍໆ ຜູ້ນຳພາ ໃນການທົດສອບເລື້ອງນີ້ ທ່ານນາງ ເຣີເບັກກາ ຟິຕຊ໌ແຈໂລດ໌ ຈາກມະຫາ ວິທະຍາໄລເຄມບຣິຈ ກ່າວວ່າ ຕໍ່ຈາກນັ້ນ ພວກທໍ່ທັງຫຼາຍ ຈະຖືກສົ່ງໄປຍັງ ຫ້ອງທົດລອງ ຂອງບໍລິສັດ ອາລສ໌ໂຕນ ບ່ອນທີ່ສານປະກອບທີ່ເປັນອັນຕະລາຍລະເຫີຍອອກມາຢູ່ໃນລົມ ຫາຍໃຈນັ້ນ ແມ່ນ ຈະຖືກວິເຄາະໄຈ້ແຍກ ພວກສານປະກອບຂອງອິນຊີເຫຼົ່ານັ້ນ ຊຶ່ງພວກມັນຖືກເອີ້ນວ່າ VOC ແມ່ນໄດ້ຖືກຜະລິດອອກມາ ໂດຍການເຜົາໄໝ້ອາຫານຂອງຮ່າງກາຍ ຕາມປົກ ກະຕິ ການປ່ຽນແປງໃນກິດຈະກຳຂອງ ການເຜົາໄໝ້ ສາມາດຜະລິດ ແບບແຜນສະ ເພາະຂອງ VOC ຊຶ່ງສາມາດ ກາຍເປັນເຄື່ອງໝາຍດ້ານຊີວະພາບ ຂອງພະຍາດໃດນຶ່ງ ທີ່ສະເພາະເຈາະຈົງ ດ້ວຍການເລືອກເອົາ ການຕິດຕາມເບິ່ງພາຍໃນໄລຍະນຶ່ງນາທີ ຂອງໂຣກມະເຮັງ ຜູ້ກໍ່ຕັ້ງບໍລິສັດ ອາລສ໌ໂຕນ ທ່ານ ບີລລີ ໂບຍລ໌ ກ່າວວ່າ ການປິ່ນປົວສາມາດ ເລີ້ມຂຶ້ນ ໄດ້ຕັ້ງແຕ່ຫົວທີ ໂດຍຈະມີໂອກາດ ໄດ້ຮັບຄວາມສຳເລັດຫຼາຍຂຶ້ນກວ່າເກົ່າ ທ່ານ ບີລລີ ໂບຍລ໌ ຜູ້ຮ່ວມກໍ່ຕັ້ງ ແລະຜູ້ບໍລິຫານໃຫຍ່ ຂອງບໍລິສັດການແພດອາລສ໌ໂຕນ ກ່າວວ່າ ການທົດລອງດັ່ງກ່າວ ແມ່ນກຳລັງຖືກຈຳກັດ ສະເພາະແຕ່ພວກຄົນປ່ວຍ ທີ່ສົງ ໄສວ່າ ເປັນໂຣກມະເຮັງໃນທໍ່ອາຫານ ແລະກະເພາະ ແຕ່ກໍຈະຂະຫຍາຍອອກ ໄປຕາມທີຫຼັງ ທີ່ລວມທັງພວກຄົນປ່ວຍຈາກໂຣກມະເຮັງອື່ນນຳດ້ວຍ ແລະພວກ ທ່ານໝໍ ຈະຈັບຕາ ເບິ່ງການທົດລອງໄລຍະສອງປີນີ້ ຢ່າງໃກ້ຊິດ